NaiveNeuron/SloPal huggingface dataset:
Pleštinská, Zita, poslankyňa NR SR (2020-05-15):
Ďakujem, pán predsedajúci. Vážená pani (reakcia z pléna), vážená pani komisárka, pani doktorka Zuzana Stavrovská, rovnako ako Janka Žitňanská aj ja vám ďakujem za obšírnu správu vášho úradu, ktorú ste nám pred chvíľkou predložili. Zúčastnila som sa s vami na sérii celoslovenských konferencií, ktoré boli venované problematike fyzického, psychického a ekonomického zneužívania a týrania ľudí staršieho veku. Chcela by som vyzdvihnúť aktivity vášho úradu zamerané na zmapovanie stúpajúcich trendov domáceho násilia a zároveň vašich skúseností pri riešení prípadov obetí násilia na zdravotne postihnutých. Vo vašom úrade je iba jedenásť ľudí. Chcela by som vyzdvihnúť monitoring vášho úradu v zariadeniach sociálnych služieb, ktorý je zameraný na prideľovanie opatrovníkom súdu, porušovanie ľudských práv, nedodržiavanie ochrany imunity, zneužívanie postavenia opatrovníka so záujmom o vlastný finančný prospech a mnohé, mnohé ďalšie aktivity. Veľmi oceňujem spoluprácu vášho úradu komisára pre osoby so zdravotným postihnutím s fórumom pre pomoc starším, národnou sieťou pod vedením pani prezidentky Ľubici Gálisovej. Spolupráca poukazuje na konkrétne prípady, s ktorými sa seniori obracajú na fórum pre pomoc starších. Pani komisárka, ďakujem vám za spoluprácu, aj za vašu osobnú zaangažovanosť pomoci ľuďom. Verím, že sa nám podarí v tomto volebnom období prijať aj stavebný zákon, do ktorého zakotvíme bezbariérovosť stavieb, a že už žiadna nová stavba, ktorá nebude riešiť bezbariérovosť, nebude povolená ani skolaudovaná. Ďakujem pekne.
Laššáková, Jana, podpredsedníčka NR SR (2015-12-04):
Na vystúpenie pána poslanca nie sú faktické poznámky. Nech sa páči, pán poslanec Brocka, máte slovo.
Nicholsonová, Lucia, podpredsedníčka NR SR (2016-05-18):
Pán poslanec Viskupič!
Žiga, Peter, podpredseda NR SR (2023-12-13):
Pani poslankyňa Števulová.
Danko, Andrej, predseda NR SR (2018-10-23):
Pán poslanec Klus.
Dostál, Ondrej, poslanec NR SR (2020-09-29):
Ďakujem za faktické poznámky. A, pán poslanec Kotleba, no ja som tu hovoril o tom, že si nemyslím, že napríklad pani poslankyňa Záborská sa snaží z tejto témy vytĺkať politické body. Toto tvrdenie, však, samozrejme, že neplatí univerzálne, aj v tomto parlamente sú politici, ktorí z tejto témy vytĺkajú politické body, a vy ste toho veľmi živým príkladom. Rovnako ste živým príkladom toho, ako by sa táto téma nemala uchopovať, konfrontačne, urážlivo voči iným. Len tak si potrebujete kopnúť a ešte pri tom, keď kopete do mňa, tak kopnete si ešte aj do trans ľudí. To je, to je úplne ukážkové. Pán poslanec Vons, ak to teda nebolo jasné, tak ja som pripravený podporiť ten návrh zákona v prípade, že bude schválený pozmeňujúci návrh, ktorý predložila, pani poslankyňa Bittó Cigániková, inak ten návrh nepodporím. Hovorili ste, že 48 hodín navyše nie je, nie je taký problém. Ale tak potom pridáme ďalších 48 hodín a ďalších 40 a dáme dva týždne? Kde, kde je tá hranica? Naozaj je to, je to prístup k ženám ako k nezodpovedným tvorom, ktorí robia, ktoré robia niečo, čo si sami nedokážu uvážiť. Keď sa žena, keď rozhodne ísť na interrupciu, tak to nie je z hodiny na hodinu, zo dňa na deň. Obvykle je to veľmi ťažké rozhodnutie, najťažšie, častokrát najťažšie v jej živote. A, a pokiaľ ide o tú, o tú reklamu, a to spomínal aj pán poslanec, pán poslanec Pročko. Ak by to bolo jasne odlíšené, a ani, obávam sa, že ani po tom pozmeňováku pani poslankyne Záborskej to nebude jasne odlíšené, že to bude brániť šíreniu informácií, tak opäť by s tým nikto nemal problém. Ale, ale tá pochybnosť tam naďalej ostáva a, samozrejme, sú tam aj reštrik... (Prerušenie vystúpenia časomerom.)
Martvoň, Anton, poslanec NR SR (2012-06-19):
Ďakujem pekne. V podstate nakoľko vystúpenie pána Chrena bolo z väčšej časti politické, budem aj ja politicky reagovať. Pán poslanec Chren, dovoľte, aby som vám pripomenul, že vlastne prečo ste odišli z funkcie štátneho tajomníka. Vy sám ste odišli z funkcie štátneho tajomníka. Mne sa to javí asi z toho dôvodu, že ste až taký neboli veľký odborník, keďže ste to nezvládali. Nevládali ste robiť reformy a potom ste odišli. A teraz vyzývate pána ministra, ktorý sa snaží robiť reformy, aby sám podal demisiu. Z tohto dôvodu si myslím, že vy nemáte žiadne morálne právo vyzývať pána ministra k demisii, nakoľko ste vy to sám na tejto pozícii nezvládli. Alebo chcete povedať, že ste odišli kvôli kauze Hayekovci? No tak potom ste rovnako ako tí mladí DPH-čkari, čo sa vozia v dvadsiatich piatich rokoch na BMW-čkach.
P. Hrušovský, predseda NR SR: (2004-05-12):
(Hlasovanie.) 139 prítomných, 136 za, 2 proti, 1 sa zdržal. Návrh sme schválili. Budeme pokračovať v hlasovaní o vládnom návrhu zákona, ktorým sa mení a dopĺňa zákona č. 40/1964 Zb. Občiansky zákonník v znení neskorších predpisov . Poprosím pána poslanca Ondrejku, aby z poverenia ústavnoprávneho výboru predniesol návrhy k prerokúvanému vládnemu návrhu zákona. Nech sa páči. V. Ondrejka, poslanec: Prosím, pán predseda, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Bugár, Béla, podpredseda NR SR (2017-05-09):
Pán spravodajca? Nie. Ďakujem. Prerušujem rokovanie o tomto bode programu. Teraz budeme pokračovať prvým čítaním o vládnom návrhu zákona, ktorým sa dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov (tlač 488). Pán minister dopravy a výstavby, nech sa páči, máte znovu slovo. (Rokovanie o vládnom návrh zákona, ktorým sa dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony , tlač 488.)
Zelník, Štefan, poslanec NR SR (2017-12-06):
Dajte hlasovať o bode 82 zo spoločnej správy, ktorý som požiadal vyňať na osobitné hlasovanie. Gestorský výbor odporučil schváliť.
P. Hrušovský, predseda NR SR: (2005-12-07):
(Hlasovanie.) 132 prítomných, 85 za, 1 proti, 46 sa zdržalo. Návrh sme schválili. Pristúpime k tretiemu čítaniu . Otváram rozpravu, páni poslanci. Do rozpravy sa nehlási z prítomných poslancov nik, preto ju vyhlasujem za skončenú a dávam hlasovať o návrhu zákona ako o celku so schválenými pozmeňujúcimi návrhmi. Gestorský výbor ho odporúča...
Laurenčík, Milan, podpredseda NR SR (2021-06-17):
Ďakujem. Na vaše vystúpenie evidujem jednu faktickú poznámku. Nech sa páči, pán poslanec Vladimír Ledecký.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-02-10):
Bolo by to na dlhšiu debatu, ale chcem len naznačiť, že tá intenzita teraz ani nie tak prepravy ako úsilia, na jednej strane úspory a na druhej strane vyššie príjmy, a teda aj vyššie zhodnocovania alebo výnosy za trate, ktoré máme, a prepravné kapacity, ktoré vlastníme, sú témou každodennou, resp. každotýždennou. Ja som išiel sem do snemovne, do parlamentu z rokovania na ministerstve o ozdravení Železníc. Všetky tri firmy včítane Carga zastúpené a samosprávy rokovali tam, teraz to pokračuje ďalej. Budem so železničiarskou delegáciou v pondelok v Kyjeve, ďalší pondelok o dva týždne v Moskve. Predtým som rokoval na iných miestach práve o tom, aby trendy, ktoré sa dohadujú nie na týždeň alebo rok, ale aj na celé dlhé obdobia, nás neobchádzali, ale naopak, so Slovenskom počítali ako so spoľahlivým, atraktívnym a aj konkurencieschopným partnerom. A k tomu smerujú všetky kroky aj cenotvorba. Uisťujem vás, že to je jedna z dôležitých súčastí, ale aj celé ozdravenie, lebo firma, ktorá je tak-tak s dychom, nemôže príliš byť veľkým alebo strategickým partnerom. A zároveň spoločne chceme hľadať partnerstvo, ktoré prinesie oveľa väčšiu intenzitu dopravy, nie aby Slovensko bolo obchádzané, ako sa stávalo, alebo trendy aby sa tu stenčovali, zužovali, ale naopak, aby bolo centrom v regióne, kde určite aj hospodárske oživenie prispieva, ale aj naša vlastná politika a zámery a vzťahy môžu priniesť oveľa vitálnejšiu situáciu nielen firmy, ale aj celej ekonomiky, to vás chcem len ubezpečiť, a tam, kde sa dá alebo máte záujem napomáhať, aj pozvať k tomu. Ďakujem pekne.
Paška, Pavol, predseda NR SR (2013-06-27):
Pán poslanec Hlina, nech sa páči, reakcia na faktické poznámky.
Kondrót, Maroš, poslanec NR SR (2013-10-22):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch vyňatých na osobitné hlasovanie, a to o bodoch 9, 21 a 24 spoločne s odporúčaním gestorského výboru schváliť.
Hrnčiar, Andrej, podpredseda NR SR (2018-09-13):
Dve faktické poznámky. Nech sa páči, pán poslanec Jarjabek.
Grendel, Gábor, podpredseda NR SR (2021-01-12):
S reakciou na faktické poznámky pán poslanec Pročko.
Laurenčík, Milan, podpredseda NR SR (2021-05-28):
Pán poslanec Milan Potocký, nech sa páči.
Figeľ, Ján, podpredseda NR SR (2013-10-30):
Na vystúpenie pána poslanca Hlinu je jedna faktická poznámka. Nech sa páči, Anton Martvoň.
Halák, Róbert, poslanec NR SR (2021-11-24):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 28. januára 2022 a v gestorskom výbore do 31. januára 2022. Prosím, dajte o mojom návrhu, vážený pán predseda, hlasovať. Ďakujem.
Hrnčiar, Andrej, podpredseda NR SR (2016-04-20):
Ďakujem. Pokračujeme o 14.00 hodine. (Prerušenie rokovania o 13.07 hodine.) (Pokračovanie rokovania o 14.00 hodine.)
Vetrák, Milan, poslanec NR SR (2022-06-22):
Ďakujem za slovo. Pánovi poslancovi Ďuricovi, áno, vy ste teraz správne pomenovali tú druhú stranu mince, ktorá je tam tým rizikom, že sa to môže stať. To je presne tá druhá strana mince, ktorú neviete dopredu odhadnúť. Ja poviem za seba, že ja som čakal na to, že ako sa predseda parlamentu rozhodne, že či je to z jeho pohľadu, neni to nutné, to určite nie je, ale či je to z jeho pohľadu potrebné. Tým, že avizoval, že on to považuje za správnu vec, tak ja som to bral ako jednu z možných alternatív. K pani poslankyni Zemanovej, áno, som za stíšenie legislatívneho procesu. Malo by to byť jedným z ústredných motívov tej veľkej novely rokovacieho poriadku. K pánovi poslancovi Svrčekovi, je to jeden z tých podnetov, beriem to ako jeden z podnetov do veľkej novely rokovacieho poriadku. Myslím si, že nejakej disciplíne by sme sa mali v tomto smere naučiť a považujem to ja osobne za dobrý nápad. A k pánu poslancovi Faičovi, vy ste otvorili naozaj také, povedal by som, vážne témy, ktoré sa nedajú takto rýchlo rozdiskutovať. Ale poviem len krátko k tej druhej. Myslím, že by sme ale mali začať od toho, že ako, aké sú vytvorené podmienky pre kvalitných legislatívnych pracovníkov, ktorých naberajú jednotlivé ministerstvá. To je dlhodobý problém, ktorý máme. Ich ohodnotenie, ich výber a tam to všetko začína, lebo viete, tí úradníci sa nejako veľmi nezmenili oproti minulého obdobia. A keď tam to už začne byť zlé, ten minister to už nevyčistí a my v parlamente už vôbec nie. A myslím si, že sa to rokmi skôr zhoršuje, lebo tí ľudia utekajú viac do advokácie, do iných profesií ako do legislatívy, a tu by sa bolo treba zamyslieť nad tým ako, ako tuná vyberať, podporiť kvalitných ľudí, aby ich mal štát vo svojich službách. A potom aj my tu budeme mať menej roboty. A to ostatné k tým predsedom výborov, priznám sa, to neviem vyhodnotiť, že či naozaj sú také prípady, ale nedá sa to vylúčiť.
Laššáková, Jana, podpredsedníčka NR SR (2012-05-15):
Pán poslanec Číž.
Pellegrini, Peter, predseda NR SR (2024-02-13):
Sme v treťom čítaní , otváram rozpravu. Otváram rozpravu. Pýtam sa, či sa niekto hlási. Nie. Ďakujem. Vyhlasujem rozpravu za skončenú. Pristúpime teraz k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Brisudová, Martina, poslankyňa NR SR (2022-05-04):
Ďakujem pekne. Pán predseda, dajte, prosím, hlasovať o tom, že Národná rada Slovenskej republiky prerokuje vládny návrh zákona v skrátenom legislatívnom konaní.
Laššáková, Jana, podpredsedníčka NR SR (2014-07-02):
Poprosím vás, nech sa páči, pán poslanec (Reakcia z pléna.), tak, pán minister, prihláste sa do rozpravy, kľudne môžete kedykoľvek vystúpiť ako minister.
Paška, Pavol, predseda NR SR (2013-09-18):
Pán poslanec, čisto formálne, dajte na úvod 24. schôdze, lebo sme v 23. schôdzi. Takže dobre? Vám dám slovo potom, po otvorení. Ale poprosím, o 18.45 je grémium. Pán poslanec Viskupič do rozpravy.
Grendel, Gábor, podpredseda NR SR (2021-06-22):
Prezentujme sa a hlasujme. (Hlasovanie.) Prítomných 132 poslancov, za 118, proti nikto, zdržalo sa 13, nehlasoval 1. Konštatujem, že sme schválili návrh novely zákona o podpore regionálneho rozvoja. Nasleduje hlasovanie v druhom čítaní o návrhu skupiny poslancov na vydanie zákona, ktorým sa mení zákon č. 627/2005 Z. z. o príspevkoch na podporu náhradnej starostlivosti o dieťa (tlač 509), bod 31 schváleného programu. Dávam slovo spoločnej spravodajkyni z výboru pre sociálne veci, pani poslankyni Kataríne Hatrákovej, aby hlasovanie uvádzala. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 627/2005 Z. z. o príspevkoch na podporu náhradnej starostlivosti o dieťa v znení neskorších predpisov , tlač 509.)
D. Lipšic, poslanec: (2006-10-24):
Vy hovoríte, že rozhodneme sa podľa toho, či ten návrh, ktorý dá Komisia, bude pre Slovensko výhodný alebo nie. A ja sa opýtam: To ide o to, či bude sadzba dane pre Slovensko výhodná alebo nie? Ale veď o to nejde. My tu rozhodujeme o niečom inom, nie o tom, aká má byť sadzba dane. Na to môžeme mať rôzne názory. Ale o tom rozhodujeme, kde sa o sadzbe dane bude rozhodovať, či v tomto slovenskom parlamente, keď ste sa na úvod pýtali, kde ste, alebo v Bruseli. O tom je celý návrh.
Laurenčík, Milan, podpredseda NR SR (2021-05-28):
Vážené panie poslankyne, vážení páni poslanci, v mene štyroch poslaneckých klubov za hnutie, OĽANO, SME RODINA, ZA ĽUDÍ a SaS, podávam procedurálny návrh, aby Národná rada hlasovala o tlači 532 v druhom čítaní bezprostredne po jej prerokovaní. Následne by sme vykonali tajné hlasovanie o tlačiach 536 a 537 (reakcia z pléna), voľba podpredsedu Národnej rady a voľba predsedu výboru. Po oznámení výsledkov tajného hlasovania by sme pristúpili k prerokovaniu tlače 541 a následne k hlasovaniu. V prípade potreby by sme dnes rokovali aj po 16.00 hod. až do úplného prerokovania tohto bodu vrátane hlasovania. Dnes rokujeme bez obedňajšej prestávky. Pýtam sa, či je všeobecný súhlas. (Súhlasná i nesúhlasná reakcia pléna.) Nie? Je všeobecný súhlas. (Súhlasná reakcia pléna.) Ďakujem. Procedurálny návrh je prijatý. Teraz nasledujú faktické poznámky na vystúpenie pani poslankyne Janky Bittó Cigánikovej, ako prvý, pán poslanec Tomáš Taraba, nech sa páči. (Pokračovanie rokovania o vládnom návrhu zákona, ktorým sa mení a dopĺňa zákon č. 425/2020 Z. z. o štátnom rozpočte na rok 2021 , tlač 532.)
Blaha, Ľuboš, podpredseda NR SR (2023-12-15):
Pán poslanec Peter Stachura.
Kuffa, Štefan, poslanec NR SR (2020-05-13):
Ďakujem za slovo. Vážené kolegyne, kolegovia, pani ombudsmanka... (Prerušenie vystúpenia predsedajúcim.)
Tomanová, Viera, poslankyňa NR SR (2015-06-16):
Ďakujem pekne, pani predsedajúca. Pán poslanec, je trápne to vaše neustále opakovanie, vaša reforma a čo znamenala, aká je veľkorysá. V prvom rade vám pripomeniem nevybilancovanie jednotlivých fondov v systéme a druhé, len takú maličkosť, akú ste zaviedli sekeru, čo ste neodhadli v analýze, to je 88,8 mld. Je pravdou, že súhlasím s vami, že keď hovoríte o zásluhovosti riešenia nízkych dôchodkov v systéme hmotnej núdze, áno, je tam zásluhové, ale minimálny dôchodok sa tak isto snaží kopírovať zásluhovosť, keďže výška, jeho výška akceptuje aj vyšší počet odpracovaných rokov a teda aj dlhšiu dobu platenia a samozrejme aj vyššie platby. Takže prosím, to je jedna vec a na rozdiel od vianočného príspevku ku dôchodku treba povedať, že tento je výlučne postavený na to, aby pomohol ľuďom s nízkymi príjmami aj jednorazovo raz v roku. Bola by som rada, keby sa tá suma postupne zvýšila aspoň na sumu životného minima, alebo riešiť tých ľudí, ktorých dôchodok je nižší, ako 60 % priemernej mzdy v národnom hospodárstve. A teraz poďme k tomu, tí, ktorí vstúpili do II. piliera. Bojujete tu o to, aby mali rovnaký dôchodok. Všetci, ktorí vstupovali do II. piliera, si museli uvedomovať, že vstupujú do rizika, že môžu zarobiť na tomto systéme, ale môžu aj prerobiť, alebo môžu skončiť na nule. To je prvá vec. A druhá vec, s vedomím všetci do toho vstupovali, že nie sú schopní ovplyvniť nakladanie dôchodkových správcovských spoločností s prostriedkami, ktoré im zverili. Pán Kaník, vy viete veľmi dobre, nie je tam žiadny mechanizmus, aby sporitelia mohli akýmkoľvek spôsobom toto ovplyvniť. Na výbore sme si vypočuli pani Jurinovú, ktorá hovorila o tom, že aké je to bezpečné a dohľad a podobne. Ja sa preto spytujem, ako je to možné, že sa nakúpili akcie Lehman Brothers, ktoré dnes majú nulovú hodnotu, že sa nakúpili grécke dlhopisy... (Prerušenie vystúpenia časomerom.)
Hrušovský, Pavol, podpredseda NR SR (2010-12-08):
Pán poslanec Kaník.
Simon, Zsolt, poslanec NR SR (2016-03-23):
Sľubujem. (Potlesk.)
Jurinová, Erika, podpredsedníčka NR SR (2012-09-12):
Naozaj vás poprosím o kľud, o kľud v sále.
Blanár, Juraj, poslanec NR SR (2015-04-17):
Nech sa páči, máte faktickú poznámku. Pavol Pavlásek je jasným príkladom toho, že vám nastavil zrkadlo a vy ste nekonali. Nekonal ani predseda KDH, ktorého dnes... (Výkrik v sále.) Toto bola odmena, ktorú ste urobili. Aj tebe hovorím. Pani predsedajúca, umlčte pána Brocku, ktorý nevie, čo je rokovací poriadok.
Blcháč, Ján, poslanec NR SR (2023-12-20):
Teraz budeme hlasovať o pozmeňujúcom návrhu poslanca Jakaba.
Plevíková, Zuzana, poslankyňa NR SR (2024-09-17):
Ďakujem za slovo. Prosím, pán predsedajúci, aby ste dali hlasovať o tom, že Národná rada prerokuje návrh zákona v druhom čítaní.
Bugár, Béla, podpredseda NR SR (2019-09-18):
Páni poslanci, už pred chvíľočkou som dvakrát zacvengal. Keď ešte raz, osobitne menovite vás budem vykazovať z priestoru. Rušíte. Nech sa páči.
Hlina, Alojz, poslanec NR SR (2015-10-06):
Ďakujem veľmi pekne, pán Miškov. Skúste, fakt ja budem rád, keby sa to podarilo, viete, ja naozaj proste keď vidím niekde nejaký článok, tak minimálne idem do kolien. Čiže skúste, ak by ste mi vedeli v tom pomôcť, naozaj vám budem zaviazaný, vďačný. Fakt, neviem, ako by som mal prejaviť tú vďaku, že čo vám môžem, zobrať tašku, alebo topánky pozrieť alebo niečo. Viete, že; viete, váš svet je váš svet, môj svet je môj svet, vy si nespomínate, vy ste, vy si to v zásade ani nemôžete, lebo tu nie ste. Viete, to je zase pravdou. Vy si naozaj asi vnímate cez ten povrch, ale nevadí. Ja pracujem systémom urobím, čo sa dá na všetkých frontoch, ktoré existujú, ale nevadí, vy máte svoj svet, ja mám svoj svet. Neviem, čo mám k tomu ešte povedať, lebo asi ste si splnili, že jak ste mu to naložili, asi ste mi to možno aj naložili. Mne to je pre túto chvíľu naozaj jedno, fakt vám poviem. Proste problémom slovenskej politiky je to, že je hrozne neúprimná, že je hrozne neúplná. Pán Miškov, vy nemáte oči politika, viete prečo? Lebo vy tomu neveríte. Oči politika nechytíte tak, že si pol roka pred voľbami spomeniete, že okej, máme nejakých pár stotisíc na bilbordy. Oči politika získate tak, skutočného politika, keď budete mať hĺbku v tých očiach a budete vedieť, že vám skutočne na tom verejnom priestore záleží. Skutočne vám záleží na nejakom Ferovi Mrkvičkovi z Michaloviec, ktorého chcú urobiť si z neho otroka. A to nezískate tak, že to poviete, keď bude svietiť na vás kamera, to sa dá zistiť, keď nesvieti tá kamera. A naši ľudia 25 rokov sú terorizovaní mediálnym obrazom, že kto je aký milý pol roka pred voľbami, som rád, že sa zobúdzajú z toho mediálneho obrazu. Som rád, že sila médií slabne a ľudia hľadajú ľudí, politikov s hlbokými očami.
Bugár, Béla, podpredseda NR SR (2019-09-10):
Pán poslanec Mizík.
Schlosár, Rastislav, poslanec NR SR (2022-03-22):
Ďakujem. V rozprave vystúpili dvaja poslanci. Nepodali žiaden procedurálny návrh. Prosím, pán predseda, aby ste dali hlasovať, že Národná rada prerokuje návrh ústavného zákona v druhom čítaní.
Mihál, Jozef, poslanec NR SR (2012-06-29):
Ďakujem za slovo, pani predsedajúca. Lucia, je dosť ťažké ako dodávať niečo k tomu tvojmu vystúpeniu. Ale predsa len niektoré momenty by som ešte rád podčiarkol v tej faktickej poznámke. Po pani Tomanovej je to teda ťažké sa vracať takto naspäť, mali by sme pozerať dopredu. Ale fakt je ten, že po pani Tomanovej zostala sekera 60 mil. na nedofinancovanom rodičovskom príspevku. Je úplne úžasné pred voľbami zvýšiť rodičovské príspevky o 100 eur, ale nie je celkom korektné nechať novému vedeniu, ktorým ste možno mohli byť aj vy, keby sa vám vtedy tie voľby vydarili, sekeru vo výške 60 mil. nepokrytého rozpočtu. A to už nehovorím o tých sociálnych podnikoch, za ktoré sme museli potom zaplatiť ďalších 11 mil. eur a ďalšie a ďalšie milióny, ktoré sme museli platiť za ďalšie a ďalšie podivuhodné a pochybné projekty financované z Európskeho sociálneho fondu, na čo potom museli ísť peniaze zo štátneho rozpočtu. Tak to všetko nám, samozrejme, potom chýbalo a ten balvan sa nám nepodarilo za ten rok a pol celý zoškrtať. Jednoducho taká je realita. Máte vládu jednej strany, máte ministra financií, ministra práce, ministra neviem čoho všetkého, tak nech sa páči, môžte krásne spolu komunikovať a veci v podstate ešte z prvého vládnutia Roberta Fica dotiahnuť do konca. Chcem ešte zdôrazniť, ja chápem, že súčasné vedenie rezortu to nemá jednoduché. Máme tam dvoch štátnych tajomníkov, máme tam ministra, ani jeden z nich predtým nerobil v sociálnej oblasti, aj keď pán Ondruš fungoval rok a pol v sociálnom výbore, pán Burian, druhý štátny tajomník, pracoval s financiami, ale toto sú pre nich témy, do ktorých sa potrebujú dostať. To je úplne ľudsky pochopiteľné. Preto podávame pomocnú ruku, preto dávame tento zákon, ktorý keď podporíte aj vy, kolegovia zo SMER-u, tak Slovensko získa rok času. Naopak by ten rok mohlo stratiť.
Paška, Pavol, predseda NR SR (2012-05-10):
Pán poslanec Fronc, nech sa páči, vaša reakcia.
Droba, Juraj, poslanec NR SR (2017-05-16):
Pán podpredseda, chcem vás poprosiť, aby ste do záznamu dali uviesť, že pri hlasovaní o tlači 553 som omylom hlasoval za a chcel som hlasovať proti. Ďakujem.
P. Hrušovský, podpredseda NR SR: (2002-05-31):
Nech sa páči. Laco, stručne, prosím ťa.
Vážny, Ľubomír, podpredseda vlády SR pre investície (2014-11-08):
Ja vám ukážem tie snímky, sú v archíve, čo ste s nimi mávali, prosím vás. A posledné, čo poviem, lebo to sú ťažké nezmysly, zažite niečo, urobte niečo v príprave, stavebné povolenie, urobte niečo v tendri, urobte niečo v realizácii, nič z toho ste za sebou nenechali, skolaudujte niečo a potom môžete voľačo rozprávať, keď ten proces poznáte. Doteraz som si myslel, že idete podľa hesla, kto nič neurobí, nič nepokazí, nie, vy ste išli podľa hesla, aj to slovenské porekadlo ste premenili, nič ste neurobili a všetko ste pokazili, zanechali ste spálenú zem. (Potlesk.)
Beblavý, Miroslav, poslanec NR SR (2012-10-17):
Ďakujem pekne. Pán poslanec Martvoň, keďže jediný reagoval, dovoľte mi povedať, že nedovolil by som si vás nikdy poučovať, ale poviem vám úprimne, na vašom mieste by som vedel ma prefackať lepšie, ako ste to práve spravili, lebo začnem tou druhou poznámkou. Ak ste si nevšimli, SDKÚ malo kongres, na ktorom kompletne vymenilo vedenie, a po tom kongrese sa dokonca vymenili aj všetci ľudia, ktorí sú zodpovední za financovanie strany. Takže zhodou okolností jedna z mála vecí, ktoré sa nedajú prilepiť, je práve to, čo ste povedali. Vyžaduje to až určitý talent – vybrať si tak irelevantný komentár – musím povedať. A k tomu, čo je k pánovi Jurzycovi, môžem vám povedať otvorene, ja som to hovoril aj pánovi Jurzycovi, a práve preto som to zdôraznil, že pánovi Čaplovičovi nepripisujem vznik týchto miest. A bolo by to nekorektné to spraviť, len mu pripisujem zodpovednosť za ich zachovanie a zároveň musím povedať, že pán minister Jurzyca na rozdiel od pána Čaploviča, vtedy ešte ako predsedu výboru pána Zburína nikdy nebránil a nakoniec ľudia, ktorých vymenoval, ho odvolali a vyčistili to tam. Pán minister Čaplovič zatiaľ okrem, poviem to tak, že poznámok na adresu ľudí, ktorí ten fond naozaj vyčistili, a to ešte úplne zadarmo, s výnimkou riaditeľa, nepodnikol nič. Takže ja opakujem, nie je jeho zodpovednosť, že tam takíto ľudia prišli. Myslím si, že sú tam mnohí od ešte Slavkovskej, od Ftáčnika, od Fronca, každý odinakadiaľ. Ja dokonca si myslím, že niektorí tí ľudia sú aj profesionálne veľmi schopní, niektorí nie až tak, len ak v tejto spoločnosti nezačne platiť určitá základná zodpovednosť, že keď sa príde na takto veľký prúser, musí sa zato zaplatiť nejaká cena, tak nebude fungovať nič. A to je celé, čo hovorím. To nie je, a preto hovorím, ani som na vás nekydal v tej rozprave ako na SMER, jedine som teda pripomenul, že pán Čaplovič ako predstaviteľ veľmi nepomohol, keď sme toto čistili, ale v zásade áno, nechajme minulosť, bavme sa o prítomnosti a každým dňom, ktorý tá prítomnosť zostáva neriešená, je dňom, kedy bude možno menej možné hovoriť o Froncovi a Jurzycovi a bude viac nutné hovoriť o Čaplovičovi, ktorý naozaj sa opiera o ľudí, ktorí mravne zlyhali. Ďakujem.
Grendel, Gábor, poslanec NR SR (2023-12-06):
Ďakujem pekne za slovo. Pán poslanec, ďakujem za vaše vystúpenie, zhrnuli ste v podstate stanovisko k viacerým skráteným legislatívnym konaniam. No tak čo sa týka tohto inštitútu, tak viaceré, viacerí súčasní koaliční politici kritizovali inštitút využívania skráteného legislatívneho konania v minulom vob... volebnom období, asi takým najhlasnejším kritikom bol vtedajší opozičný poslanec právnik Boris Susko, ktorý je dnes minister spravodlivosti a teda garantom vlády za čistotu legislatívneho procesu. Keď si pozriete jeho vyjadrenia z minulého volebného obdobia, tak každý človek by čakal, že po zmene garnitúry, keď právnik Boris Susko prejde na tú opačnú stranu barikády a stane sa koaličným politikom, tak tie skrátené legislatívne konania budú krištáľovo čisté a už nikdy sa nestane, že by do parlamentu prišli návrhy na skrátené legislatívne konania, ktoré nespĺňajú kritériá, ktoré sú obsiahnuté v § 89 zákona o rokovacom poriadku. Samozrejme, opak je pravdou, pán minister spravodlivosti je zrazu ticho, zrazu mu nespĺňanie kritérií skráteného legislatívneho konania neprekáža, z toho, akým valcom sa dnes rozbehla vládna koalícia proti spravodlivosti na vláde, sa tomu ani nečudujem, vidíme, že priority vládnej koalície sú úplne inde ako je stráženie čistoty legislatívneho procesu. Naopak, táto vláda pustila valec proti spravodlivosti a právnik Boris Susko sedí na sedadle spolujazdca v tomto valci. (Potlesk.)
Heger, Eduard, poslanec NR SR (2019-09-17):
Ďakujem veľmi pekne. Pán kolega, dojemná starostlivosť nie je o váš volebný program. Mňa zaujíma zdravie verejných financií, pretože zdravie verejných financií sa týka všetkých občanov a má dopad na kvalitu života všetkých občanov. Takže tam je moja starostlivosť a preto kladiem tieto otázky. To, čo si budete robiť s programom, je vaša starosť, ale vy tu dnes predkladáte návrh, ktorý bude mať dopad na štátny rozpočet, ktorý patrí všetkým občanom. Vyrovnaný stav, pán kolega, neviem, o čom hovoríte, ale vlani sme žiadny vyrovnaný stav nedosiahli a nedosiahneme ho ani tento rok, na ktorý bol plánovaný. Ak ste nepostrehli, tak zatiaľ vychádza diera tohtoročného rozpočtu na 1,2 miliardy eur. Za minulý rok je deficit 0,7 % HDP a čakáme na jesennú notifikáciu Eurostatu, ktorá je dosť možné, že ho posunie na 0,9, čo bude znamenať zhoršenie okolo, oproti predchádzajúcemu roku, kde bol 0,8 % HDP. Vstupovať do kompetencií ministerstva financií, pán kolega, celé tri roky tu počúvame o tom pri opozičných návrhoch, že ako chcete vykryť vaše návrhy, ktoré dávate sem do Národnej rady. A vy mi idete rozprávať, že nemáte vstupovať do kompetencií finančníkom? Prosím vás pekne, vy ste v koalícii, ja nehovorím, že máte prísť s opatrením, ktoré siahne opäť do vrecka ľudí. Hovorím o tom, že máte prísť s návrhom krytia, kde si upracete vo výdavkoch. Môžem vám poradiť. Otvorte si dokument implementačnej jednotky útvaru hodnoty za peniaze, sú tam opatrenia za 
340 miliónov, tam môžte nájsť opatrenia, ktoré treba urobiť na to, aby ste mohli vykryť vašich, akýkoľvek počet miliónov, ktoré navrhujete. A posledné, porovnanie s Českou republikou. Pán kolega, Česi sa učili od nás, aké mechanizmy zaviesť na výber DPH a predbehli nás v úspešnosti výberu DPH, takže toľko k Českej republike a nášho nasledovania ich. My už sme dávno mali byť pred nimi, ale sme ďaleko za nimi.
Pleštinská, Zita, poslankyňa NR SR (2021-06-18):
Ďakujem, pán predsedajúci. V prípade, že bude hlasovanie dnes o jedenástej, tak odporúčam, aby hlasovanie o tomto návrhu zákona bolo dnes o 11.00 hod.
P. Hrušovský, predseda NR SR: (2005-03-21):
Nech sa páči, pani poslankyňa Angyalová.
Hrušovský, Pavol, podpredseda NR SR (2010-08-06):
Pán poslanec Záhumenský chce reagovať na vystúpenie pánov poslancov. Nech sa páči.
F. Mikloško, poslanec: (2008-01-31):
Po ďalšie, uznesenia Národnej rady. My tu prijímame zákony, ale uznesenia Národnej rady sú politického charakteru. Vaše uznesenie, ak ho takto prijmete, je politické kriminalizovanie. Ďalej, znovu upozorňujem, táto vládna koalícia nosí v sebe nutkanie hodnotiť a zasahovať do trestnoprávneho procesu. 1. Minister Kaliňák a premiér Fico sa verejne vo svojich funkciách vyjadrili k prípadu Hedviga Malinová. Je to absolútny škandál a nátlak na políciu. Predsa, keď minister vnútra niečo povie, viete si predstaviť, že jeho podriadení vyšetrovatelia budú robiť slobodne? 2. Premiér Fico na sneme Smeru: „Opozícia by mala byť vo väzení“. Páni, premiér Fico, len kričte, páni, lebo iné neviete. Premiér Fico by mohol vyzerať ako vzorný pionier s červenou šatkou pri týchto výrokoch, keby nám, ktorí si pamätáme, nepripomínal Karola Bacílka. 3. Teraz prijímate ďalšie uznesenie Národnej rady o dôvodnom podozrení z porušenia zákona. Páni, upozorňujem vás verejne, máte nutkanie politicky kriminalizovať opozíciu. Ale spomeňte si, ako dopadli všetci vám podobní za posledných 20 rokov. A ak si myslíte, že sa vás bojíme, tak sa, bohužiaľ, v tomto prípade, aj keď máte väčšinu, mýlite. (Potlesk.)
P. Paška, predseda NR SR: (2008-11-28):
Vyhlasujem rozpravu za skončenú. A prerušujem rokovanie o tomto bode. Ďakujem pekne. Tentoraz je prestávka do 11.00 hodiny, aby sme sa mohli pripraviť na hlasovanie o návrhu štátneho rozpočtu. Ďakujem pekne. (Prestávka.) (Po prestávke.)
B. Bugár, podpredseda NR SR: (2005-02-09):
(Hlasovanie.) Prítomných 134 poslancov, za 113, zdržalo sa 21. Konštatujem, že tento návrh pánov poslancov sme schválili. Teraz pristúpime k hlasovaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 111/1990 Zb. o štátnom podniku v znení neskorších predpisov (tlač 937). Pani poslankyňa Brestenská, nech sa páči, ako spoločná spravodajkyňa máte slovo. B. Brestenská, poslankyňa: Ďakujem. Vážený pán predsedajúci, dajte hlasovať o bodoch zo spoločnej správy, pretože v rozprave neboli žiadne uvedené návrhy. Takže prosím o hlasovanie o bodoch 1 až 5, 9 a 10 spoločnej správy s odporúčaním gestorského výboru schváliť.
Hrnčiar, Andrej, podpredseda NR SR (2016-04-28):
Ďakujem. Vyhlasujem tento bod programu za skončený. Takže vyhlasujem trojminútovú prestávku. Budeme pokračovať o 15.05 hod. v rokovaní druhého dňa 3. schôdze Národnej rady Slovenskej republiky v prerušenej rozprave v prvom čítaní o návrhu pána poslanca Budaja na vydanie ústavného zákona o zrušení niektorých rozhodnutí amnestií. O 15.05 hod. pokračujeme. (Trojminútová prestávka.) (Po prestávke.)
M. Číž, podpredseda NR SR: (2008-11-27):
Opäť si viem predstaviť, opäť pre mňa, odpustite mi bezočivé reči v tomto parlamente. Tu spomínate so snahou zakryť situáciu našich ministrov, ktorí odišli z tejto vlády. Povedzte, o koľko korún ukrátili títo ľudia občanov Slovenskej republiky? Môj problém je, koho vinou bude opäť, že je v spore a o chvíľu sa blíži rozhodnutie príslušných súdnych orgánov o akciách Transpetrolu vo väzbe na ministerstvo financií. Opäť, pán Mikloš, koľko bude kauza, ak bude stáť Slovenskú republiku 25 % akcií Transpetrolu, akých občanov v ich verejnom majetku... (Vystúpenie automaticky prerušené časomierou.)
Bugár, Béla, podpredseda NR SR (2018-02-08):
Pán poslanec Uhrík.
D. Gabániová, poslankyňa: (2009-02-04):
Chcem poďakovať predkladateľkám, že opäť prišli s týmto návrhom. Myslím si, že táto problematika je záležitosťou celej spoločnosti, a preto nepochybujem, že každý by sa mal na tom aktívne podieľať a nemala by byť záťažou pre starostov obcí a všetkých príslušných zodpovedných. Ďakujem.
Danko, Andrej, predseda NR SR (2018-09-11):
Poprosím ešte, pán poslanec, odôvodnenie.
Osuský, Peter, poslanec NR SR (2016-09-22):
Ďakujem pekne, pán predsedajúci. Áno, Veronika, ten prípad, na ktorý si poukázala, je zase jednou kazuistikou, ale pre mňa je zároveň a hádam aj pre ostatných v sále, ak sa nad tým zamyslíme, takou ukážkou. Poslanecký zbor volený občanmi, samozrejme, má isté v takomto prípade vetovanie riaditeľa silne sprostredkované informácie. Možnože v malej obci, kde deti všetkých poslancov chodia do tej školy, to má inú váhu, ale zároveň musím povedať, že vo veľkom meste alebo povedzme v mestskej časti Bratislava-Staré Mesto, kde zhodou okolností, kde v nejakej tej škole sedím v rade školy i ja, tak všetci ostatní 24 poslanci, ktorí by o merite hlasovali, s tou školou pravdepodobne dlhé roky, ak vôbec niekedy, nič nemali. To znamená, že odsúvame právo likvidovať navrhnutého zvoleného riaditeľa na ľudí, ktorí o tej veci, bez toho, aby sme ich obviňovali, že sú lajdáci a nestarajú sa, jednoducho nemôžu z podstaty veci mať také vedomosti, ako majú tí rodičia, učitelia v tej rade školy. Teda my to odsunieme s tým, že si umyje ruky zriaďovateľ a nechá si to odhlasovať zastupiteľstvom tvorenými slušnými ľuďmi nepochybne, ktorí ale o veci nevedia. A skutočne ten príklad s tým odvolávaním, ten som už zmienil v minulom vystúpení pred týždňom. V Spojených štátoch volia občania svojho prezidenta zastúpení voliteľmi po tom, ale impeachment a odvolávanie prezidenta nerobia občania, ani v prípade Nixona, ani v prípade Clintona, robí to parlament. To znamená, že nedá sa hovoriť o voľbe a o odvolávaní ako o totožnej veci ani na takomto príklade ilustrovane.
Blahová, Natália, poslankyňa NR SR (2017-04-07):
Ak sú, ak sú tu tie deti, o ktorých rozprávam, tak tie sú zrejme zvyknuté, je mi to veľmi ľúto.
Ďuriš Nicholsonová, Lucia, podpredsedníčka NR SR (2016-11-30):
Pani poslankyňa Laššáková.
Mičovský, Ján, poslanec NR SR (2013-01-29):
Dobrý podvečer. Ďakujem pekne, pán podpredseda, za slovo. Chcem len veľmi stručne zareagovať na dve časti vystúpenia pána poslanca Simona. Čo sa týka lesov a Ružomberku, je to skutočne temná kapitola cenového vývoja alebo toho, čo sa cenami nazýva, pretože myslím si, že mnohokrát práve produkt, ktorý lesy predávali za niečo, čo nazvať cenou človek môže len pri trocha veľkej obrazotvornosti, pretože to mnohokrát bola vysoká podcena. Ale to je známa kapitola. A skôr sa mi žiada povedať to, čo už som tu spomínal viackrát, jednoznačne by som veľmi poprosil bývalého pána ministra, súčasného pána ministra pôdohospodárstva, ale aj všetkých, ktorí prídu za ním, aby sme si osvojili to, že preteky v odvodoch zo štátneho podniku Lesy Slovenskej republiky alebo vôbec preteky v mimoriadnych odvodoch z lesníctva do štátneho rozpočtu, síce z politického hľadiska im rozumiem, ale že sú to veľmi zlé preteky, ktoré vážne poškodzujú budúcnosť tejto krajiny. Hovoriť o tom, že tento podnik a tieto podniky, ktoré produkujú nielen drevo, majú ozaj veľkú hodnotu pre nás všetkých, som tu už to spomínal viackrát. Veľmi pekne vás prosím, páni ministri, bývalí, budúci, nerobte tieto preteky, sú skutočne zlým posolstvom pre obyvateľov Slovenska. Ďakujem pekne.
P. Paška, predseda NR SR: (2010-02-03):
(Hlasovanie.) 129 prítomných, 97 za, 2 proti, 30 sa zdržalo. Návrh sme schválili. Pán poslanec Lebocký uvedie hlasovanie v prvom čítaní o vládnom návrhu zákona o obaloch, je to tlač 1383.
T. Cabaj, podpredseda NR SR: (2009-06-17):
Slovo dávam spravodajcovi, ktorého určil gestorský výbor, výbor pre sociálne veci a bývanie, pánu poslancovi Róbertovi Madejovi. Nech sa páči.
Osuský, Peter, poslanec NR SR (2016-04-18):
Ďakujem pekne, pán predsedajúci. No presne to slovo, ktoré tu zaznelo vo vystúpení Lucie Nicholsonovej, je to, ktoré by malo byť kľúčom k vyriešeniu tohto takého dosť nepríjemného momentu v mladom parlamente. Veľkorysosť. Ja si myslím, že pán predseda parlamentu nemá hádam, preboha, nijakú súvislosť osobnú a problém s tým, že sú tu kauzy typu Bašternák. Ja sa dokonca domnievam, že ani pán podpredseda parlamentu Bugár hádam priamo nesúvisí s touto zlodejinou v oblasti DPH. A tak sa pýtam – ako starí latiníci – cui prodest? Prečo špeciálne ty, pán podpredseda Bugár, takým pomerne zaťatým spôsobom udržuješ kruhovú obranu jednoho rozhodnutia, ktoré nieže nebolo veľkorysé, ktoré bolo cielene poškodzujúce a ktoré, ak sa nad tým zamyslím normálnym sedliackym rozumom, by mal robiť len ten, ktorému ide o hlavu. A ja sa teraz pýtam, ide Dankovi a Bugárovi v týchto kauzách o hlavu? Prečo tak zúrivo bránia niečomu, čo by presne vzaté aj bez veľkej veľkorysosti brániť nemuseli. Táto kruhová obrana je divná a akosi sa mi nezjednocuje s tým, že by sme mali fungovať okrem iného – pretože to je o nás všeobecne známe, že sme skorumpovaná krajina – práve proti takýmto veciam a zdôvodňovanie a vysvetľovanie a či je stoličiek dosť, ako povedala kolegyňa poslankyňa, no práveže ich je dosť a pri zdravom rozume a veľkorysosti sme si mohli tieto dve hodiny ušetriť.
Poliačik, Martin, poslanec NR SR (2015-02-05):
Ďakujem. Bude, bude to naozaj krátke. Naozaj krátke. Bo keby som bol vedel, že, že musím reagovať v rozprave, tak sa do nej prihlásim, tak ďakujem za, za možnosť ešte nakoniec vystúpiť. Chcel by som povedať v zásade tri veci. Pán kolega Hlina, ten poslanecký klub nie je o minerálkach a malej elektronike, on je o tom, že prispieva k fungovaniu, k plnohodnotnému fungovaniu parlamentu. To je, to je menovanie ľudí do kontrolných výborov, ktoré nemôže prebehnúť bez toho, aby ten človek bol príslušníkom klubu, to je spolupodieľanie sa na tvorbe programu, kde, sám viete, že na niektoré veci potrebujeme dva kluby, na niektoré tri, a aj včerajší prípad s kolegom Kaníkom, ktorému ledva-ledva tie tri vyšli, ukazuje, že by sa nám jeden navyše zišiel. Čo sa týka pána kolegu Číža, ja vychádzam z elementárnej matematiky, že 25 mínus 8 je menej ako 25. To znamená, že ak máme dneska 25 nezávislých poslancov a chceme ich mať menej, tak by bolo dobré z ôsmich z nich spraviť na základe výsledkov volieb plus jeden, jeden štandardný politický klub. Ak, ak, ak má stabilita politického systému, ako pán Číž rozprával, stáť na stranách, ktoré majú záujem dlhodobo tu fungovať, tak práve teraz môžeme prispieť k tomu, že taká strana tu bude. SaS sa uchádza o dlhodobý mandát, SaS sa uchádza o to, že bude dlhodobo liberálnou stranou zastupujúcou legitímne hodnotové nastavenie niektorých voličov, a tento svoj, túto svoju funkciu chce plniť v čo najširšej miere, napríklad aj tým, že bude mať možnosť menovať svojich zástupcov do kontrolných výborov parlamentu, ktorých tam dnes menovať nemôže, že bude môcť mať jedného poslanca v kontrolnom výbore pre fungovanie SIS-ky, pre fungovanie NBÚ a tak ďalej. Takisto sa uchádzame o to, aby sme mohli znovu ako klub reprezentovať určité názorové spektrum, a to je názorové spektrum ľudí, ktorí nás volili. A rovnako ako strana SMER kedysi vznikla odštiepením od strany SDĽ uprostred volebného cyklu a začala formulovať nejakú svoju vlastnú politiku a na základe toho sa potom stala tou stabilnou stranou, ktorá je dnes, my sme ani sa nemuseli odštiepiť, my sme len prišli o pár ľudí a chceme pokračovať v tom, čo ste vy začali robiť ako mimoparlamentná strana. Ak to u vás zafungovalo a stali ste sa stabilnou stranou, ktorá funguje na politickej scéne, tak myslím, že by bolo prejavom veľkorysosti a prejavom podporenia takéhoto fungovania politickej scény teraz zahlasovať za. Ja pevne verím, že názory, ktoré som ja osobne dostal od niekoľkých členov klubu SMER – sociálna demokracia, budú zachované a že napriek tomu, že tu bolo vyjadrené zo strany podpredsedu parlamentu určité stanovisko, tak v rámci hlasovania podľa vlastného vedomia a svedomia aspoň niektorí poslanci toto svoje stanovisko zmenia. Ďakujem veľmi pekne.
Krúpa, Juraj, poslanec NR SR (2023-03-31):
Áno, ďakujem veľmi pekne. Pán kolega Baránik, nedalo mi to, musel som zareagovať na tú vašu pripomienku, a teda že ste urazil moje ponožky, ja som z toho zostal zhrozený. (Smiech.) Aj keď skôr, neskôr, najprv by som chcel zareagovať na ostatné, čo ste hovorili, a to je, že stáva situácia na Slovensku a hranie sa s tým, čo je pravda, čo nie je pravda, kto má nárok na pravdu, kto nemá nárok na pravdu. Dokonca sme tu počuli aj v sále, že sú rôzne pravdy. Ono o tom je aj Biblia, môže byť klamstvo, lebo sú aj iné názory, a ja si myslím, že pravda je len jedna, je len jedna. Samozrejme, potom je na tých jednotlivých subjektoch, ako si ju interpretujú. Našťastie Slovensko patrí medzi krajiny, ktorá má jednu z najslobodnejších žurnalistík ako takých a to, čo sa u nás deje, samozrejme, sa reflektuje aj v médiách. Ale to nie je tak, že tie médiá o nás škaredo píšu a my sme nevinní. Oni skôr reflektujú tu to, čo sa deje tu. Ako sa my správame a oni to potom opisujú. Nám sa to nepáči, ale nám sa v podstate nepáči ten, to zrkadlo, ten obraz, ktorý vidíme. A len vtedy si to uvedomujeme, a to nás tak škrie, a potom si tu niekto hovorí, že nás dehumanizujú alebo niečo podobné. Ja nehovorím, že všetko čo novinár napíše, je pravda, aj mne sa tam veľa vecí nepáči a takisto viem, že koľkokrát, že aj fakty môžu byť iné, ale to nie je dôležité v tom duchu, že by sme mali mať si vyhradzovať právo na novinárov... (Prerušenie vystúpenia časomerom.)
Janíková, Mária, poslankyňa NR SR (2013-05-21):
Prosím, pán predseda, dajte hlasovať o návrhu zákona ako celku, so stanoviskom gestorského výboru schváliť.
Vetrák, Milan, poslanec NR SR (2022-05-24):
Ešte prečítam tie pozmeňujúce návrhy.
Lipšic, Daniel, poslanec NR SR (2014-11-09):
Z akého dôvodu? Ale či sa teraz odvtedy rokovací poriadok zmenil alebo nezmenil, to ma zaujíma. Lebo sa nezmenil. To je znovu vaše účelové riadenie.
Pellegrini, Peter, predseda NR SR (2024-01-26):
Pán poslanec Hargaš.
L. Szigeti, poslanec: (2006-08-02):
Potom ste hodnotili tú časť, kde sú uvedené v tejto časti hodnoty ako vlastenectvo a tak ďalej. Mne chýbajú také všeobecné hodnoty ako občiansky princíp, pretože to nie je v programe. Nie je tam výchova trebárs k tolerancii, čo je tiež veľmi vážna a dôležitá hodnota. A, pán poslanec, vy už prejudikujete zánik krajských školských úradov, pričom v programe sa hovorí o tom, že vláda prehodnotí kompetencie krajských školských úradov, a vy už hovoríte o tom, že pravdepodobne... (Prerušenie vystúpenia časomierou.)
Kuffa, Štefan, poslanec NR SR (2015-12-02):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Číž, podpredseda NR SR: (2009-12-09):
S faktickou poznámkou pán poslanec Slafkovský? Nie. Takže, nech sa páči, pán poslanec, vystúpite v rozprave? Nie. Ďakujem pekne. Takže, vážené kolegyne, kolegovia, uzatváram rozpravu. Chce zaujať stanovisko navrhovateľ? Nechce. Takže, vážené panie poslankyne, páni poslanci, pristúpime k hlasovaniu o návrhu na odvolanie poslanca Milana Urbániho z funkcie predsedu výboru pre európske záležitosti a náhradného člena Stálej delegácie Národnej rady v Parlamentnom zhromaždení Rady Európy. Bol podaný návrh, aby sa hlasovalo verejne. Dávam hlasovať o tom, kto je za to, aby sme o odvolaní pána Urbániho hlasovali verejne. Prezentujeme sa, prosím, a hlasujeme. (Hlasovanie.) Prítomných 134 poslancov, za návrh 76 poslancov, proti 5 poslancov, zdržal sa 1 poslancov, nehlasovalo 52 poslancov. Tento návrh sme schválili. Takže, vážené kolegyne, ideme hlasovať. Pán spravodajca, teda pán navrhovateľ.
Kuriak, Milan, poslanec NR SR (2022-11-30):
Ďakujem za slovo. Pán poslanec Raši, ja sa vás chcem iba opýtať, že k čomu bol dobrý vami podaný pozmeňujúci návrh ku štátnemu rozpočtu, keď už neraz z úst opozičných poslancov aj vašich kolegov, aj z bývalého SMER-u, aj zo strany SaS už neraz bolo vyjadrené, že štátny rozpočet nepodporíte za žiadnych okolností. Tak ja neviem, či to nie je strata času, že takto sa tu vyrozprávate a už, a už vopred viete, že štátny rozpočet nepodporíte, aj keby boli brané v úvahu, v úvahu niektoré pripomienky alebo pozmeňujúce návrhy, aby boli schválené, takže neviem, či, či to je vhodné, aby ste tu oberali o čas len takým rozprávaním a populistickými rečami a nejakými pozmeňovákmi. Ďakujem.
Kaník, Ľudovít, poslanec NR SR (2014-09-24):
Ďakujem, pán predseda. Keďže sa jedná naozaj o mimoriadne vážne témy, tak znova sa pokúsim navrhnúť, aby sme odložili hlasovanie o asociačnej zmluve a o vyhlásení Národnej rady, až kým nepríde... (Prerušenie vystúpenia predsedajúcim.)
J. Počiatek, minister financií SR: (2009-10-21):
Cieľom tejto smernice, ako aj predkladaného vládneho návrhu zákona je zníženie administratívnej záťaže podnikateľskej sféry a správcov dane, odbúranie papierových sprievodných dokumentov a minimalizácia daňových únikov pri preprave tovaru podliehajúceho spotrebnej dani. Vládny návrh zákona zavádza elektronický systém kontroly prepravy vína v pozastavení dane alebo oslobodeného od dane na daňovom území a na území Únie. S uvedenými zmenami následne súvisí aj zavedenie elektronickej komunikácie podnikateľov so správcom dane pri preprave vína v pozastavení dane alebo oslobodeného od dane. Vládny návrh zákona ďalej upravuje náhradný postup pre podnikateľov v prípade možnej nefunkčnosti elektronického systému kontroly prepravy tovaru a zavádza sa inštitút registrovaného odosielateľa, ktorý je oprávnený po splnení podmienok stanovených zákonom víno prepustené do voľného obehu odosielať v pozastavení dane. Prijatie navrhovaného zákona predpokladá pozitívny vplyv na podnikateľské prostredie, pokiaľ ide o odbúranie papierovej formy sprievodných dokumentov k tovaru a zefektívnenie komunikácie so správcom dane. Ďakujem za slovo, skončil som.
Kyselica, Lukáš, poslanec NR SR (2021-04-01):
Ďakujem ti, Marek, za vystúpenie. Bolo veľmi fundované. Veľa ľudí si myslí, že pandemické opatrenia a núdzový stav je vlastne to isté. Ak by sme aj núdzový stav neschválili, pre väčšinu obyvateľstva by sa tie obmedzenia o moc nezjemnili. Tu ide o ten núdzový stav, tam to gro je na ministerstve zdravotníctva. Ak by ministerstvo zdravotníctva stratilo schopnosť centrálne riadiť ten systém zdravotníctva v tejto kríze, tak nemocnice by prišli o tie posily zdravotníkov z ambulancií aj o financie z ministerstva financií za splnenie povinností v tej hospodárskej mobilizácii, napríklad za tú reprofilizáciu lôžok na infekčný typ, nákup materiálu v súvislosti s COVID-om, zriaďovanie testovacích miest, vakcinačných centier. Ak by sme naozaj neschválili núdzový stav, ten systém zdravotníctva začne riadiť trh, tak ako to bolo nastavené v minulosti, keď sa transformovali tie nemocnice, keď sa predávali, privatizovali. Čo by sa stalo? Veľkí hráči v zdravotníctve by začali vydierať a mohol by nasledovať kolaps zdravotníctva. Ďakujem, Marek. (Potlesk.)